לממונים על חופש המידע ברשויות שונות שלום,
	


מוגשת בזאת בקשת חופש מידע  כמפורט להלן. מצורפים כתמיד אישור הניהול התקין של הצלחה וייפוי כח מתאים. הריני להתחייב בשמה של הצלחה - לקידום חברה הוגנת (ע"ר), לשאת בדמי הטיפול עד לסך של 151 ₪. (שימו לב כי שמה של הצלחה שונה ברשם העמותות ובהתאם מצורפת תעודת שינוי שם).
נזכיר כי הצלחה היא עמותה הפטורה מתשלום אגרת הגשת הבקשה וכן משבע שעות הטיפול הראשונות בה, זאת בהתאם להוראות החוק וכן תקנות חופש המידע (אגרות), תשנ"ט-1999. (ראו הוראות סעיף 6(ב) לתקנות הקובע את תכולת הפטור על: "מידע שמבקש נציג של עמותה רשומה כמשמעותה בחוק העמותות, התש"ם-1980, או חברה לתועלת הציבור כהגדרתה בחוק החברות, התשנ"ט-1999, שהציג אישור ניהול תקין מאת הרשם המוסמך על פי דין, ופועלת לקידום מטרה ציבורית, וכן מידע שמבקש אדם הדרוש לו לצורך מחקר אקדמי, פטורים מאגרת בקשה ומאגרת טיפול בעד 4 שעות העבודה הראשונות החל בשעה הרביעית; לעניין תקנת משנה זו, "מטרה ציבורית" – כהגדרתה בסעיף 9(2)(ב) לפקודת מס הכנסה") .ראו גם את רשימת העמותות הפועלות לקידום מטרה ציבורית כהגדרתה בחוק באתר היחידה הממשלתית לחופש המידע במשרד המשפטים, שם מופיעה גם עמותת הצלחה.
נבקש לקבל את פרטי המידע, המסמכים והנתונים הבאים, ככל שניתן בפורמט דיגיטלי הניתן לחיפוש:
פירוט יצירות האמנות וחפצי הערך אספניים שבידי הרשות בהתאם לפירוט הבא:
שם הפריט ותיאורו, שם האמן/היוצר, האם הפריט נרכש/הושאל/נמסר/נתרם ובאילו תנאים (מחיר רכישה, מחיר השאלה ותנאיה לרבות תקופה, תנאי תרומה ככל שישנם), תאריך הרכישה/ההשאלה/המסירה/התרומה, זהות הגורם ממנו נרכש/הושאל/נמסר או נתרם הפריט, האם הפריט מוצג לצפיה או לראווה והיכן, שווי מוערך אחרון של הפריט ותאריך ביצוע הערכת השווי, האם הפריט מבוטח ומה סכום הביטוח והפרמיה המשולמת בגינו. 
כמו כן – בנוגע לחמש השנים האחרונות (2016 ואילך, בנפרד ובמובחן לגבי כל שנה), פירורד ובמובחן לגבי כל שנה), פירוט היצירות שנמכרו, הושאלו, נמסרו או נתרמו על ידי הרשות – בהתאם לפירוט שמעלה ובציון מחיר המכירה או השאלה או התרומה ותנאיהן וזהות המקבל. 
הבקשה מועברת גם לידיעת היחידה הממשלתית לחופש המידע, במידה ותתבקש התייעצות איתה או הנחיה מטעמה. 
נודה על אישור קבלת הבקשה ותחילת הטיפול בה בהתאם למועדים הקבועים בדין.

